સામગ્રી: રોબિન જેફરી જેવા અભ્યાસુઓ અને સ્વતંત્ર રાજકીય વિશ્લેષકો તથા 1960ના દાયકામાં યુવાન રાજકીય નેતા તરીકે તેમના સમકાલીન નેતાઓ વાજપેયીને હિન્દુત્વ વિચારધારાના આક્રમક નેતા તરીકે યાદ કરે છે. 

એવા નેતા જે બહુ ખરાબ લાગે તેવા મુસ્લિમવિરોધી નિવેદનો પણ કરી શકે. 

આરએસએસની નર્સરીમાં અને તે પહેલાં આર્યસમાજમાં ઉછરેલા વાજપેયી ઉદ્દામવાદી રાષ્ટ્રવાદની પોતાની વિચારધારાને બહુ બહાર આવવા દેતા નહોતા. 

દિલ્હીના રાજકારણમાં અને ભારતીય સંસદમાં તેમના મૂળિયા ઊંડા થતા ગયા, તેમ તેમણે આવી લાગણીઓને પોતાની અંદર ધરબીને રાખી દીધી હતી.

આપણે યાદ રાખવું જોઈએ કે વ્યક્તિ સંસદને ઘડે તેના બદલે સંસદ કોઈ પણ રાજકારણીને એકથી વધુ રીતે ઘડે છે. 

ભૂતપૂર્વ વડા પ્રધાન વાજપેયી વડા પ્રધાન તરીકે પાંચ વર્ષ પૂરા કરનારા પ્રથમ બિનકોંગ્રેસી રાજકારણી હતા. 

તેઓ પણ હવે બહુ બદનામ એવા લુટિયન્સ દિલ્હીની જ ઉપજ હતા, કેમ કે તેઓ 1957થી 2004 સુધી સતત સંસદસભ્ય તરીકે રહ્યા હતા. 

વર્ષ 1962 અને 1984માં લોકસભામાં હાર્યા, ત્યારે થોડો સમય જ તેઓ સંસદની બહાર રહ્યા હતા. 

બાદમાં તરત જ તેઓ રાજ્યસભાના સભ્ય તરીકે સંસદમાં હાજર થઈ ગયા હતા. 

તેનો અર્થ એ થયો કે વર્તમાન વડાપ્રધાન નરેન્દ્ર મોદીથી વિપરીત, વાજપેયી માત્ર 30 વર્ષના હતા, ત્યારે દિલ્હીના બુદ્ધિજીવીઓના ભદ્રવર્ગીય વર્તુળમાં પોતાને સંમિશ્રિત થવા દીધા હતા અને રાષ્ટ્રીય રાજકારણના મુખ્ય પ્રવાહમાં સૌની સાથે સામેલ થઈ ગયા હતા. 

આપને આ પણ વાંચવું ગમશે 

તેની સામે નરેન્દ્ર મોદી છેક 63 વર્ષના થયા, ત્યાર પછી દિલ્હીની સંસદીય પ્રણાલીમાં દાખલ થયા હતા. 

તે પહેલાં તેઓ 13 વર્ષ સુધી ગુજરાતના મુખ્ય પ્રધાન તરીકે રહ્યા હતા. 

વાજપેયી સૌપ્રથમ 1953માં લોકસભાની પેટાચૂંટણીમાં ઊભા રહ્યા હતા અને હાર્યા હતા. 

ચાર વર્ષ પછી તેઓ ત્રણ બેઠકો પરથી લડ્યા - બલરામપુર, મથુરા અને લખનૌ. તેમણે બલરામપુરની બેઠક જાળવી અને સંસદમાં પહોંચ્યા હતા.

આરએસએસની શાખાઓમાં ઘડતર

મોદી અને વાજપેયી બંને નાની ઉંમરે આરએસએસની શાખાઓમાં ઘડાયા છે. 

મોદીના પિતાની ચાની લારી હતી, જ્યારે વાજપેયીના પિતા શાળામાં શિક્ષક હતા. 

બંનેની વકતવ્યની છટા અલગ અલગ છે, પણ રાજકારણમાં તેના કારણે જ બંને સફળ રહ્યા. બંને મુસ્લિમો સામે આકરી વાણી વાપરીને સફળ થયા હતા. 

વાજપેયી જુદા જ પ્રકારના યુગમાં ઉછર્યા હતા અને તેમને ભારતીય ઇતિહાસના ઉત્તમ સંસદસભ્યો અને તેમાંના સૌથી ઉદારવાદી નેતાઓ સાથે હળવામળવાનું થયું હતું. ...\nઅગાઉની સામગ્રીનો સારાંશ નીચે મુજબ કરી શકાય છે:
એવું કહેવાતું હતું કે અટલ બિહારી વાજપેયી ખોટા પક્ષમાં રહેલા સાચા માણસ હતા. ખરેખર એવી વાત નહોતી.